ኢትዮጵያ በቀጠናው ሰላም ለማስፈን የምታደርገውን ጥረት አሜሪካ እንደምትደግፍ ገለፀች
 – ኢትዮጵያ ከምስራቅ አፍሪካ የልማት በየነ መንግስታት /ኢጋድ/ ጋር በመሆኑን በደቡብ ሱዳን ቀውሱን ለመቅረፍ የምታደርገውን ጥረት አሜሪካ መደገፏን እንደምትቀጥል ገለፀች፡፡የኢፌዲሪ የውጭ ጉዳይ ሚኒስትር ዶ/ር ቴዎድሮስ አድሀኖም ፥ የአሜሪካ ረዳት የውጭ ጉዳይ ሚኒስትር ሊንዳ ቶማስን በፅ/ቤታቸው ተቀብለው አነጋግረዋል፡፡ዶ/ር ቴዎድሮስ ኢትዮጵያ በምስራቅ አፍሪካ በተለይ በደቡብ ሱዳንና ሶማሊያ ዘላቂ ሰላም ለማስፈን የምታደርገውን ጥረት አጠናክራ እንደምትቀጥል ገልፀዋል።የአሜሪካ የውጭ ጉዳይ ሚኒስትር ሊንዳ ቶምሶን በበኩላቸው ኢትዮጵያ በምስራቅ አፍሪካ ሰላምና ፀጥታን ለማረጋገጥ እያደረገች ያለው ጥረት አሜሪካ መደገፏን እንደምትቀጥል አረጋግጠዋል፡፡ሀገራቸው በኢትዮጵያ እየተከናወኑ የሚገኙ ማህበራዊና ኢኮኖሚያዊ  ልማት መደገፏን እንደምትገፋበትም ተናግረዋል፡፡ሚኒስትሩ ፥ በመጪው ሀምሌ መጨረሻ ላይ የሚካሄደው የአፍሪካ – አሜሪካ የመሪዎች ጉባዔ ላይ ኢትዮጵያ አንዷ ተሳታፊ በመሆኗ የጉባዔውን ዋና የትኩረት አቅጣጫ ገለፃ ማድረጋቸውን የዘገበው ኢሬቴድ ነው። (ኤፍ.ቢ.ሲ.)